Industria auto europeană se află într-un moment de cumpănă: între închidere de fabrici și concurența chineză, viitorul rămâne incert
Viitorul industriei auto europene este incert. Mai multe fabrici de mașini de pe continent, dar și din America de Nord, riscă să fie închise în acest an. Aceste închideri ar afecta inevitabil și producătorii de componente și ar avea efecte în lanț în economiile europene, care se confruntă deja cu probleme. Spre exemplu, în România, industria manufacturieră, unde o mare pondere o are industria auto și de componente, este cu 5,4% sub nivelul prepandemic. În Germania, producția industrială, în ansamblul său, este cu 10% mai mică decât înainte de pandemie.